
Uvod 


Odredbama Pravilnika o mjerama zaštite od elementarnih nepogoda i ratnih opasnosti 
(NN 28/83, 36/85, 42/86 i 31/91), te na temelju uvjeta iz Procjene ugroženosti 
stanovništva, materijalnih i kulturnih dobara i okoliša od katastrofa i velikih nesreća za 
Općinu Otok i Zahtjeva zaštite i spašavanja u dokumentima prostornog uređenja Općine 
Otok (Klasa: 810-03/10-01/04; Urbroj: 2175/04-01-10-1 od 10. rujna 2010 godine), 
određeno je da se u postupku izrade prostornih planova obrađuju i elementi koji utječu na 
urbanističku procjenu ugroženosti. 


Od prirodnih i tehničkih kataklizmi koje mogu ugroziti ljudske živote ili uzrokovati veću 
štetu na materijalnim i kulturnim dobrima Općine Otok, a od utjecaja su na prostorno 
uređenje, na prvom mjestu su potresi, zatim poplave i požari. Sve ostale, kao 
meteorološki i klimatski ekstremne situacije te nesreće uzrokovane ljudskom djelatnošću 
su manje izražene. 


Urbanističke mjere zaštite obrađuju komponentu Plana koja se odnosi na zaštitu 
stanovništva u slučaju elementarnih nepogoda ili rata. Pošto su posljedice elementarnih 
nepogoda i ratnih razaranja slične, u izradi prostornih planova ugrađuje se adekvatna 
zaštita. 


Urbanističke mjere zaštite obuhvaćaju rješenja koja su ugrađena u Plan, te posebne 
mjere koje se iskazuju u ovom elaboratu. 


Prostorni plan Općine Otok u načelu rješava usklađivanje različitih zahtjeva u prostoru. 
Mjerama zaštite usklađuju se specifičnosti grada sa zahtjevima obrane i potrebama 
zaštite. 


Općina Otok je dio Dalmatinske zagore. Smještena je na kopnenom dijelu Splitsko- 
dalmatinske županije u neposrednoj blizini Splita kao prvog grada po veličini unutar 
županije Općini Otok pripada najistočniji dio sinjskog polja, visoravni nad njim - Podi i dio 
Kamešnice do granice sa Herceg — Bosnom. Općina se nalazi u mikroregiji zaobalnog 
graničnog područja. Položaj uz granicu je takav da je potrebno posebno tretirati ovaj 
prostor osobito sa geostrateškog aspekta, zatim prometnog i gospodarskog. 


Prostor općine obuhvaća oko 91,77 km2. Na području Općine Otok prema popisu iz 2001 
godine živi 5782 stanovnika, što čini 1,25% stanovnika Zupanije, a gustoća naseljenosti je 
63,00 st/krn2. Od ukupnog broja stanovnika koji žive na području Općine Otok u naselju 
Gala živi 1016 stanovnika, u naselju Korita žive 4 stanovnika, u naselju Otok živi 3138 
stanovnika, u naselju Ovrlje živi 214 stanovnika, u naselju Ruda živi 994 stanovnika, a u 
naselju Udovičić živi 416 stanovnika. Od prijašnjeg popisa stanovništva iz 1991.g. 
zabilježen je pad broja stanovnika uzrokovan migracijskim procesima stanovništva i 
ratnim razaranjima koja su pogodila Općinu. 


Postojeće stanje sustava naselja na području Općine Otok određeno je dosadašnjim 
razvojem i procesima okupljanja stanovništva na okopoljskom prostoru. Najvažniji 
čimbenik u razvoju naselja je do kraja II svjetskog rata bila poljoprivreda te je naseljavanje 
slijedilo logiku plodnih polja. Tako je naslijeđen sustav kojeg karakteriziraju mala i 
raspršena naselja. 


Najveće naselje i općinsko središte Otok se razvilo uz županijsku cestu 26002 (spoj 
između državnih cesta D33 — D220) koja prolazi samim središtem naselja. 


Ratna zbivanja utjecala su na demografsko osiromašenje ovog područja te će posebnim 
mjerama populacijske politike u koje je uključeno i stimuliranje razvitka gospodarstva biti 
potrebna repopulacija ovog područja. 


Na području Općine Otok organizirana su četiri mjesna odbora koja obuhvaćaju slijedeća 
naselja: 


Gala, Otok, Ruda, Udovičić, Ovrlje i Korita. 

1. PROSTORNO PLANSKA DOKUMENTACIJA 


Za područje Općine Otok u dosadašnjem razdoblju izrađena je slijedeća prostorno planska 
dokumentacija: 


- Prostorni plan županije Splitsko dalmatinske, ("Službeni glasnik Županije splitsko- 
dalmatinske", broj 1/03, 8/04, 5/05 i 13/07) definira okvirne parametre za širenje 
građevinskog područja unutar naselja Općine Otok. 


- Prostorni plan uređenja Općine Otok, ("Službeni glasnik Općine Otok", broj 3/06 i 3/10). 
Planom su određene namjene i uvjeti uređivanja površina unutar administrativnih granica 
Općine Otok. 


U daljem razvoju veliki značaj ima kategorija zaštite, očuvanja i unapređenja prirodnih, 
spomeničkih, ruralnih i urbanih vrijednosti prostora temeljenih na kategorijama kvaliteta 
života i rasta naselja. Naselja svoj razvoj trebaju temeljiti na kontinuitetu urbaniteta, 
poboljšanju uvjeta života i rada, očuvanju i unapređenju stanja okoliša i stvorenih 
vrijednosti uz plansko osiguranje uvjeta (povijesnih, prirodnih i društvenih) što tvore 
naselja kao posebnost. 


2. KRITERIJI ZA IZGRADNJU SKLONIŠTA I DRUGIH OBJEKATA ZA ZAŠTITU 


"Zakonom o općenarodnoj obrani" (SI. list SFRJ " br. 21 /82) u bivšoj državi SFRJ je propisana 
izgradnja skloništa, regulirana tehničkim propisima kao sustav izgradnje zaštitnih objekata, 
utemeljenim na procjenama zaštite od primjene strateškog - nuklearnog naoružanja, koje bi 
svojom razornom moći uništilo sve nadzemne objekte, a skloništa su trebala omogućiti 
preživljavanje u uvjetima RKB zaštite za propisani sedmodnevni - boravak. 


U Hrvatskoj je izgradnja propisanih skloništa bila vezana za veće gradove, koji su mogli 
investicijski i tehnički osigurati izgradnju tehnički zahtijevnih objekata skloništa, dok su manji 
gradovi i naselja, ostali izvan primjene zakonom propisane - zaštite, a i bez osiguranja bilo 
kakvog drugog tipa zaštite. Takav sustav koji se općenito pokazao neučinkovitim u - praktičnoj 
primjeni kao izabrani model zaštite, nije se u bivšoj SFRJ mogao izmijeniti, niti se mogao 
primjeniti. 

Tijekom 1990. godine Republika Hrvatska, Ministarstvo obrane i Stožer civilne zaštite, 
sagledavajući cijelokupnu političku situaciju pripremili su osnove za realniji pristup problematici 
zaštite, što je rezultiralo da se 1991.g. izvrše pripreme i učinkovito osiguraju skloništa i zakloni 
za agresiju koja će uslijediti 1991.g. 


Izmjenom Zakona o općenarodnoj obrani (" Narodne novine ", br. 4/91 ), mijenjaju se i propisi 
za izgradnju skloništa, sredstva od doprinosa se centraliziraju na jedinstveni račun Ministarstva 
obrane, tako da se stvaraju pretpostavke za jedinstveni obrambeni sustav Hrvatskog državnog 
prostora. 


Donešen je ,Zakon o sustavu civilne zaštite“ ("Narodne novine", br. 82/15), kojim se uređuje 
sustav i djelovanje civilne zaštite, te prava i obveze tijela državne uprave, jedinica lokalne i 
područne (regionalne) samouprave, pravnih i fizičkih osoba, kao i druga pitanja važna za sustav 
civilne zaštite. 


U procjenama Ministarstva obrane, glede ratnih ugroženosti, i dalje ostaje kao pretpostavljena 
mogućnost primjene taktičkog nuklearnog naoružanja na vitalne ciljeve, te slijedom toga i 
potreba izgradnje skloništa određene otpornosti u blizini tih objekata. 


U ovakvom realnijem pristupu zaštite, koji se potvrdio u Domovinskom ratu 1990-1992., 
afirmirana je potreba izgradnje zaklona u manjim naseljima i radijacijskih skloništa - kao 

svojevrsni tip ekološke zaštite od indirektnog utjecaja radijacijske kontaminacije, uzrokovane 
bilo ratnim razaranjima ili akcidentima nuklearnih elektrana (Černobil), koji bi imali utjecaja na 
šira područja, neovisno od mjesta izvora radijacije. U ovisnosti od atmosferskih prilika 
(radijacijski oblaci), Hrvatsko državno područje je potencijalno ugroženo, što bi moglo u 
budućnosti dovesti do potrebe višednevnog zaštićivanja pučanstva (trudnice, djeca), u 
skloništima radijacijske zaštite, koja se na zapadu grade i redovito održavaju. 


3. ZONIRANJE PODRUČJA UGROŽENOSTI 


3.1. UGROŽENI OBJEKTI 


U skladu sa naputkom i posebnim zahtjevima Ministarstva obrane glede ugroženih objekata na 
području općine otok ugroženi objekt je: 


1. HE Orlovac 


U grafičkom dijelu elaborata, na karti u mjerilu 1 : 25 000 prikazane su granice ugroženog 
područja i označen ugroženi objekt. 


Područje uokolo ugroženog objekta nije naseljeno, a niti je predviđeno za naseljavanje. 


4. MJERE ZAŠTITE OD ELEMENTARNIH NEPOGODA |I RATNIH OPASNOSTI 


Zaštita od požara 


Temeljne organizacijske postrojbe za zaštitu od požara su profesionalne postrojbe MUP-a i 
javna vatrogasna postrojba Grada Sinja koja obavlja vatrogasnu djelatnost koja podrazumijeva 
gašenje požara, spašavanje ljudi i imovine u skladu sa zakonom o vatrogastvu. 


U svrhu motrenja područja potrebno je održavati, urediti i opremiti motrilačke postaje na 
pogodnim prostorima. 


Provedba mjera za zaštitu od požara, uz obvezno osiguranje i gradnju svih elemenata koji su 
nužni za učinkovitu zaštitu od požara prema posebnim propisima i normativima koji uređuju ovo 
područje. 


Zaštita od poplava i bujica 


Prilikom planiranja i određivanja budućih građevinskih zona treba utvrditi moguću opasnost od 
poplava. (Plan obrane od poplava Hrvatskih voda). 


Gdje je to moguće zabraniti gradnju u inundacijama (prostor između nasipa i rijeke) te na 
prostorima koja se nalaze u zoni plavljenja. 


U cilju zaštite općine Otok od moguće poplave kod proboja akumulacijskog pribranskog nasipa 
akumulacijskog jezera HE Peruča uz konzultacije sa stručnjacima Hrvatskih voda, iznaći 
mogućnost i prostor da se utvrde mjere u svrhu smanjenja opasnosti i šteta koje bi 
prouzrokovao poplavni val. 


Prema iznijetim procjenama, kod proboja pribranskog nasipa akumulacijskog jezera, najveći 
vodostaj očekuje se kod mostova na rijeci Cetini te se u tom području očekuje i izlijevanje 
Cetine i moguća poplava na području općine Otok. U suradnji sa Hrvatskim vodama utvrditi 
konkretne mjere koje treba poduzeti na samom koritu rijeke Cetine u navedenom kritičnom 
području ( produbljivanje korita koje je sve pliće zbog dugogodišnjih nanosa šljunka što se vidi 
za vrijeme niskog vodostaja) te uređenje obale njezinim učvršćivanjem i podizanjem na 
kritičnim točkama. Utvrditi gdje su to kritične točke mogućeg izlijevanja vode i iz kojih pravaca 

prijeti opasnost općini Otok, te iznaći mogućnosti njenog preusmjeravanja u cilju sprječavanja 
poplave stambenog naselja. 


Zaštita od potresa 
Općina Otok _se nalazi u području IX stupnja potresne zone MCS skale. 


Do izrade odgovarajuće karte seizmičkog rizika projektiranje i građenje novih građevina mora 
se provoditi sukladno postojećim kartama. Kada se gradnja planira uz područja već izgrađenih 
objekata za koje postoji izrađena lokalna mikrorajonizacija, tada se ti podaci mogu rabiti za 
potrebe buduće gradnje. U nedostatku mikrorajonizacije cijelog područja, kod izdavanja 
lokacijskih i građevinskih dozvola za građevine od posebne važnosti, potrebno je zahtjevati 
izradu mikrorajonizacije uže lokacije same građevine. 


Prilikom izgradnje novih građevina potrebno je objekte graditi na način da je njihova 
međusobna udaljenost minimalno h/2, gdje je h visina objekta. 


Kod rekonstruiranja postojećih građevina, izdavanje akata o građenju treba uvjetovati 
ojačavanjem konstrukcije građevine sukladno važećim zakonima, propisima i normama. U 
prostornoj dokumentaciji užeg područja potrebno je izvršiti analizu utjecaja potresa na vitalne 
građevine visokogradnje i niskogradnje koji nisu građeni po suvremenim propisima i normama 
protupotresne gradnje. 


Zaštita od suše 


Radi smanjenja eventualnih šteta od posljedica suše, potrebno je sagledati mogućnost 
korištenja raspoloživih kapaciteta vode iz rijeke Cetine, rijeke Ovrlje i rijeke Rude, te je stoga 
nužno izgraditi sustav navodnjavanja okolnih poljoprivrednih površina da bi se posljedice od 
suše svele na minimum. 


Tehničko-tehnološke katastrofe izazvane nesrećama u gospodarskim objektima 


Unutar granice obuhvata Općine Otok nema gospodarskih subjekata koji koriste ili proizvode 
opasne tvari. 


Eventualni prijevoz opasnih tvari kroz područje Općine Otok treba usmjeriti izvan stambenih 
naselja, te pratiti kretanje i distribuciju istih putem nadležnih institucija i obavezno poduzeti 
preventivne mjere zaštite. 


Zaštita od epidemije 


Obzirom na mogućnost pojave zaraznih bolesti životinja i ptica na području općine Otok a u cilju 
sprječavanja njihovog daljnjeg širenja na ostale životinje i ljude, u prostorne planove ugraditi 
zakonske propise koji utvrđuju granice i udaljenosti farmi za intenzivni uzgoj životinja u odnosu 
na naselje i u odnosu na druge farme u blizini. Isto tako potrebno je oko objekta farme ostaviti 
dovoljno prostora za stvaranje dezinfekcionih barijera u slučaju potrebe. Na području općine 
nadležne ustanove , u slučaju opasnosti od pojave određenih bolesti, svakodnevno moraju 
pratiti stanje i po potrebi poduzimati propisane mjere za izolaciju i suzbijanje bolesti. 


Sklanjanje stanovništva 


Sukladno Pravilniku o mjerama zaštite od elementarnih nepogoda i ratnih opasnosti u 
prostornom planiraju i uređivanju prostora ("Narodne novine" br. 29/83, 36/85, 42/86 i 31/91) i 
Pravilniku o tehničkim normativima za izgradnju zaklona (SI. list SFRJ 31/75), Općina Otok je 
dužna osigurati uvjete za sklanjanje građana. 

5. NAPUTAK ZA PRIMJENU KRITERIJA | ZAKONSKIH PROPISA KOD IZDAVANJA 
DOZVOLE ZA GRAĐENJE 


5.1. PRIMJENA KOD IZRADE PROSTORNO PLANSKE DOKUMENTACIJE 


"Zakonom o prostornom uređenju ("Narodne novine" br. 153/13), propisana je obveza izrade 
planova, a "Pravilnikom o mjerama zaštite od elementarnih nepogoda i ratnih opasnosti u 
prostornom planiranju i uređivanju prostora ("Narodne novine" br. 29/83, 36/83, 42/86 i 31/91), 
propisan je sadržaj prostorno planske dokumentacije za sve vrste prostornih, generalnih i 
detaljnih planova, a glede ugradnje mjera zaštita i rješenja obzirom na sklanjanje. 


Propisani stupanj zaštite se određuje temeljem primjene ,Zakona o sustavu civilne zaštite“ 
("Narodne novine", br. 82/15), 


Ovim elaboratom je, temeljem naprijed navedenih zakonskih propisa i raspoloživom prostorno- 
planskom dokumentacijom, određen i propisan stupanj zaštite za ugrožena područja Općine 
Otok koji će biti osnova nadležnom državnom tijelu za poslove prostornog uređenja, da prilikom 
izdavanja dozvola za građenje može propisati uvjete glede gradnje propisanog tipa zaštitnog 
objekta. 


U svim naseljima Općine Otok, neovisno o stupnju ugroženosti, nova izgradnja se vrši na način 
da se zadovolje urbanističke mjere zaštite od elementarnih nepogoda i ratnih opasnosti u 
prostornom planiranju i uređenju prostora, među kojima se izdvajaju mjere koje treba primijeniti: 


- < mjere zaštite od potresa; 
- < mjere zaštite od poplava i bujica; 
- < mjere zaštite od požara, eksplozije, prometnih udesa i sl.; 


- < između građevina osigurati udaljenost za prolaza vatrogasnog vozila i zaštitu od rušenja, te 
osigurati druge propisane mjere zaštite od elementarnih nepogoda i ratnih opasnosti. 


5.2. PRIMJENA KOD IZDAVANJA LOKACIJSKE DOZVOLE - UVJETI ZA IZGRADNJU 
ZASTITNIH OBJEKATA 


Nadležni organ za prostorno uređenje, je dužan kod izdavanja dozvole za građenje, prema 
Zakonu o prostornom uređenju, između ostalog propisati obveze investitora od značaja za 
izgradnju i uređenje građevinske parcele. 


Ovim elaboratom su usvojeni tipovi zaštitnih objekata, koji su usklađeni sa važećom 
regulativom, kako je navedeno, a koje će nadležni organ uvjetovati lokacijskom dozvolom - 
ovisno o lokaciji i veličini objekta. 


Zakloni se grade u svim zonama u kojima je obvezna gradnja objekata za sklanjanje 
stanovništva prema slijedećim uvjetima: 


5.3. UVJETI ZA IZGRADNJU ZAKLONA 
Zakloni se grade u naselju Otok gdje se osigurava zaštita stanovništva u zaklonima. 


Zakloni se izvode prema Pravilniku o tehničkim normativima za izgradnju zaklona (“Narodne 
novine" br. 31/75). 


Zaklon je dvonamjenski prostor koji u mirnodopskoj uporabi ima funkciju pomoćne prostorije 
(ostave, radione, hobi prostor, konoba ili slično), a u slučaju potrebe postaje zaklon. 

Preporuča se da za slučaj predviđene potrebe zaklanjanja ovaj prostor bude opremljen tako da 
pruži minimalne uvjete za višednevni boravak (sanitarni čvor, rezerva hrane i vode, priručna 
oprema za spašavanje, priključnice RTV i telefona i slično). 


Zaklone u zemlji je potrebno hidroizolacijom osigurati od vlage, a preporuča se i termička 
izolacija prostorije, glede sveukupnih uvjeta boravka. 


6. IZRADA PLANA MJERA ZAŠTITE OD ELEMENTARNIH NEPOGODA | RATNIH 
OPASNOSTI 


U zonama propisane izgradnje zaklona, za dijelove naselja za koje se izrađuje detaljniji plan 
kao i za veće i složenije objekte (proizvodno-poslovni kompleksi, objekti društvenog standarda i 
sl.), potrebno je izraditi elaborat "Plan mjera zaštite od elementarnih nepogoda i ratnih 
opasnosti". Navedeni elaborat bi zajedno sa stručnom podlogom (programskom skicom) činio 
temelj za ishođenje dozvole za građenje. Elaboratom je potrebno procijeniti broj potrebnih 
sklonišnih mjesta, zone rušenja i druge mjere propisane "Pravilnikom o mjerama zaštite od 
elementarnih nepogoda i ratnih opasnosti u prostornom planiranju i uređivanju prostora" 
("Narodne novine" br. 29/83, 36/85, 42/86 i 31/91). 


Prema planu mjera zaštite zakloni se grade u najpogodnijem ukopanom dijelu građevine. 
Prilikom ishođenja dozvole za građenje, uvjeti za zaklone se daju kao izvadak iz "Plana mjera 
zaštite od elementarnih nepogoda i ratnih opasnosti" - za konkretnu lokaciju, a sadrže: 

- kapacitet (broj sklonišnih mjesta), 

- otpornost (kPa) i drugu namjenu zaklona, 


- dok su svi ostali elementi sadržani u navedenom "Planu mjera - zaštite..." i u tehničkim 
propisima temeljem kojih je izrađen Plan i tehničkim normativima temeljem kojih se treba 
projektirati zaklon. 


Obavezno je projektirati dvonamjenske zaklone, tako da se isti prostor može u miru koristiti, a 
druga namjena se utvrduje u ovisnosti od potreba investitora, tehničkih mogućnosti 
mikrolokacije, inventivnosti i iskustvu planera izradivača navedenog "Plana mjera zaštite...". 


KORIŠTENA DOKUMENTACIJA 
- Prostorni plan uređenja Općine Otok, (,Službeni glasnik Općine Otok", broj 3/06 i 3/10). 
- Zakon o prostornom uređenju, NN 153/13 i Zakon o gradnji, NN 153/13. 


- Procjena ugroženosti stanovništva, materijalnih i kulturnih dobara i okoliša od katastrofa i 
velikih nesreća za Općinu Otok i Zahtjevi zaštite i spašavanja u dokumentima prostornog 
uređenja Općine Otok (Klasa: 810-03/10-01/04; Urbroj: 2175/04-01-10-1 od 10. rujna 2010 
godine). 

- Pravilnik o mjerama zaštite od elementarnih nepogoda i ratnih opasnosti u prostornom 
planiranju i uređivanju prostora, NN 29/83, 36/85, 42/86 i 31/91. 


- Pravilnik o tehničkim normativima za izgradnju zaklona (SI. list SFRJ 31/75). 

B / GRAFIČKI DIO 

C / PRILOG 

